R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A

aprobarea predării către Ministerul Dezvoltării Lucrărilor Publice și Administrației prin Compania Naţională de Investiţii “C.N.I.” S.A.,  a amplasamentului și asigurarea condițiilor în vederea executării obiectivului de investiţii ,,REABILITARE, MODERNIZARE ȘI DOTARE ȘCOALĂ GENERALĂ CLASELE V-VIII, CLĂDIRE ÎNVĂȚĂMÂNT GIMNAZIAL DIN ORAȘUL DETA, JUDEȚUL TIMIȘ. 
             Analizând temeiurile juridice, respectiv:

              a) O.U.G. nr. 28/2013 pentru aprobarea Programului Naţional de Dezvoltare Locală, cu modificările şi completările ulterioare;

              b) Ordinul nr. 1851/2013 privind aprobarea Normelor metodologice pentru punerea în aplicare a prevederilor O.U.G. nr. 28/2013, cu modificările şi completările ulterioare;

              c) H.G. nr. 907/2016 privind etapele de elaborare și conţinutul - cadru al documentaţiilor tehnico-economice aferente obiectivelor/proiectelor de investiţii finanțate din fonduri publice;

              d) Legea nr. 273/2006 privind finanţele publice locale, cu modificările şi completările ulterioare;

              e) art. 129 alin. (2) lit. b), lit. c), alin.(4) lit. d), alin (6) lit. c) din O.U.G. nr.57/2019 privind Codul Administrativ;
             f) Ordonanței Guvernului nr 25/2001 privind înființarea Companiei Naționale de Investiții“ C.N.I.” S.A, cu modificările şi completările ulterioare; 

             Ținând cont de:

             a) referatul de aprobare al Primarului oraşului Deta nr. 3912/19.04.2022, în calitatea sa de iniţiator;
             b) raportul nr. 3913/19.04.2022 al Compartimentului Dezvoltare economico-socială, prognoze şi analize din cadrul Aparatului de specialitate al Primarului oraşului Deta, prin care se propune aprobarea predării către Ministerul Dezvoltării Lucrarilor Publice si Administratiei prin Compania Naţională de Investiţii “C.N.I.” S.A.,  a amplasamentului și asigurarea condițiilor în vederea executării obiectivului de investiţii ,,REABILITARE, MODERNIZARE ȘI DOTARE ȘCOALĂ GENERALĂ CLASELE V-VIII, CLĂDIRE ÎNVĂȚĂMÂNT GIMNAZIAL DIN ORAȘUL DETA, JUDEȚUL TIMIȘ,

            c) avizul consultativ al Comisiei Urbanism a consiliului local,

              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

              Consiliul local al orașului Deta adoptă prezenta hotărâre:

Art.1- Se aprobă predarea către Ministerul Dezvoltării Lucrărilor Publice și Administrației prin Compania Naţională de Investiţii “C.N.I.” S.A., pe baza de protocol, a amplasamentului ȘCOALA GENERALĂ CLASELE V-VIII, CLĂDIRE ÎNVĂȚĂMÂNT GIMNAZIAL, situat în str. Victoriei, nr.50, Orașul Deta, Județul Timiș și aflat în administrarea Consiliului local Deta, în suprafață construita de 1572 mp, (din care 583 mp C1) și teren aferent în suprafață de 7.609,00 mp., identificat potrivit Cărții funciare nr. 400297 Deta, nr. cadastral 400297 și nr. topo 400297-C1, liber de orice sarcini, în vederea şi pe perioada realizării de către „C.N.I.” – S.A. a obiectivului de investiţii „,,REABILITARE, MODERNIZARE SI DOTARE ȘCOALA GENERALA CLASELE V-VIII, CLĂDIRE ÎNVĂȚĂMÂNT GIMNAZIAL, DIN ORAȘUL DETA, JUDEȚUL TIMIȘ”.
Art.2  (1) Amplasamentul prevăzut la art 1. se preda viabilizat, conform documentelor urbanistice, cu respectarea reglementărilor în vigoare.

            (2) Nerespectarea acestei obligativități, constatată la data încheierii protocolului de predare sau ulterior acestei date, este de natură a atrage răspunderea beneficiarului, CNI-SA asigurandu-și dreptul legal de acțiune în justiție în vederea sancționării atitudinii culpabile a beneficiarului, inclusiv solicitarea de penalități și acordarea de daune interese, când prin neasigurarea unui amplasament viabilizat, beneficiarul a adus atingere drepturilor și intereselor legitime ale “CNI”-SA.   

Art.3. Se aprobă asigurarea finanțării de către unitatea administrativ-teritorială ORASUL DETA, județul Timiș, a cheltuielilor pentru racordurile la utilități (electrică, apa, canal, gaz sau alt tip de combustibil utilizat etc.), dacă e cazul.
Art.4. Unitatea administrativ-teritoriala ORASUL DETA se obligă să asigure, în condițiile legii, suprafețele de teren necesare pentru depozitarea și organizarea șantierului.
Art.5.  Se aprobă finanțarea din bugetul local a cheltuielilor pentru servicii și lucrări finanțate de UAT ORASUL DETA în valoare de 250.908,30 lei cu TVA.

Art.6. Unitatea administrativ-teritoriala ORASUL DETA se obligă ca, după predarea amplasamentului și a obiectivului realizat, să mențină destinația acestuia și să asigure mentenanta pe o perioada de minim 15 ani.         
Art.7. Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului - Judeţul Timiş;

- Primarului Oraşului Deta;

- Compartimentului Administraţie publică locală, protocol;

- Compartimentului Dezvoltare economico-socială, prognoze şi analize;

- Serviciului Buget, contabilitate, finanţe, taxe şi impozite; 

- Serviciului Urbanism, amenajarea teritoriului autorizarea executării lucrărilor  şi  administrarea patrimoniului;
- Companiei Naționale de Investiții;
- prin publicare pe site-ul www.detatm.ro – Monitorul oficial local.

